Na osnovu člana 3. Uredbe o postupku prijema u radni odnos u javnom sektoru u Tuzlanskom kantonu („Službene novine TK“ broj: 04/19), u vezi sa članom 20a. stav (1) i (2) Zakona o radu FBiH („Službene novine FBiH“ broj:26/16 i 89/18) i članom 1. Pravilnika o izmjenama Pravilnika o radu JZU Dom zdravlja Čelić i Odluke o raspisivanju konkursa za prijem u radni odnos broj: 01-11129-06/19 od 06.06.2019. godine, Javna zdravstvena ustanova Dom zdravlja Čelić *raspisuje:*

**KONKURS**

**za prijem u radni odnos**

Javna zdravstvena ustanova Dom zdravlja Čelić raspisuje konkurs za prijem u radni odnos na sljedeća radna mjesta:

1. Doktor medicine za rad u Službi porodične medicine.......................................1 izvršilac
2. Doktor medicine za rad u Službi hitne medicinske pomoći...............................1 izvršilac
3. Doktor medicine za rad u Službi hitne medicinske pomoći...............................1 izvršilac
4. Doktor medicine ............................................................................................ 2 izvršioca
5. Stručni saradnik za opće, pravne i kadrovske poslove .....................................1 izvršilac
6. Radnik na održavanju čistoće radnih prostorija................................................1 izvršilac
7. Radnik na održavanju čistoće radnih prostorija sa nepunim radnim vremenom (pola radnog vremena) ............................................................................................ 1 izvršilac

Za pozicije radnih mjesta 1., 2., 5., i 6. prijem u radni odnos se vrši na neodređeno vrijeme.

Za poziciju radnog mjesta 3. prijem u radni odnos se vrši na određeno vrijeme na period od 6 mjeseci.

Za poziciju radnog mjesta 4. koji je u skladu sa Programom zapošljavanja kadrova u zdravstvenim ustanovama Tuzlanskog kantona za 2019. godinu i radnog mjesta 7. prijem u radni odnos se vrši na određeno vrijeme na period od 12 mjeseci.

Kandidati treba da ispunjavaju sljedeće opšte uslove:

* da su državljani BiH,
* da su zdravstveno sposobni za vršenje poslova na koje se prijavljuju.

Kandidati treba da ispunjavaju sljedeće posebne uslove:

1. Za poziciju 1. radno mjesto doktora medicine u Službi porodične medicine:

* da imaju VSS, VII stepen stručne spreme, završen medicinski fakultet,
* da imaju položen stručni ispit,
* da imaju važeće odobrenje za samostalan rad izdano od strane nadležne komore,
* da imaju najmanje jednu godinu radnog iskustva na istim ili sličnim poslovima nakon položenog stručnog ispita,
* poznavanje rada na računaru,
* poželjno je da kandidati imaju završenu posebnu edukaciju iz porodične medicine ili da su započeli edukaciju.

1. Za pozicije 2. i 3. radno mjesto doktora medicine u Službi hitne medicinske pomoći:

* da imaju VSS, VII stepen stručne spreme, završen medicinski fakultet,
* da imaju položen stručni ispit,
* da imaju važeće odobrenje za samostalan rad izdano od strane nadležne komore,
* da imaju najmanje jednu godinu radnog iskustva na istim ili sličnim poslovima nakon položenog stručnog ispita,
* poznavanje rada na računaru,
* poželjno je da kandidati imaju završenu posebnu edukaciju iz hitne medicinske pomoći ili da su započeli edukaciju.

1. Za poziciju 4. radno mjesto doktora medicine po Programu zapošljavanja kadrova u zdravstvenim ustanovama Tuzlanskog kantona:

* da imaju VSS, VII stepen stručne spreme, završen medicinski fakultet,
* da imaju položen stručni ispit,
* da imaju važeće odobrenje za samostalan rad izdano od strane nadležne komore,
* da se nalaze na evidenciji Službe za zapošljavanje Tuzlanskog kantona kao nezaposleno lice.

1. Za poziciju 5. radno mjesto stručnog saradnika za opće, pravne i kadrovske poslove:

* da imaju VSS, VII stepen stručne spreme, pravni fakultet,
* da imaju položen stručni ispit ili pravosudni ispit,
* da imaju najmanje jednu godinu radnog iskustva na istim ili sličnim poslovima,
* poznavanje rada na računaru,
* poželjno je da kandidati poznaju propise iz oblasti rada i radnih odnosa, iz oblasti zdravstva i iz oblasti javnih nabavki.

1. Za pozicije 6. i 7. radno mjesto radnika na održavanju čistoće radnih prostorija:

* da imaju završenu osnovnu školu,
* da imaju najmanje šest mjeseci radnog iskustva na istim ili sličnim poslovima,
* poželjno je da kandidati imaju vozačku dozvolu B kategorije i da su spremni raditi na različitim lokacijama.

Kandidati su dužni dostaviti svojeručno potpisanu Prijavu na Konkurs za prijem u radni odnos koja mora da sadrži sljedeće podatke:

* Ime, ime jednog roditelja i prezime,
* Kontakt podatke (adresa, broj telefona, E -mail),
* Stepen stručne spreme i zvanje,
* Broj pozicije i naziv radnog mjesta za koje se provodi procedura prijema u radni odnos,
* Mjesto i datum,
* Ime i prezime podnosioca Prijave i svojeručni potpis.

Uz navedenu prijavu, svi kandidati su dužni dostaviti:

* CV (kraću biografiju sa kontakt podacima i adresom),
* Uvjerenje o državljanstvu,
* PBA 1 obrazac za prijavu prebivališta, boravišta i adresu stana (CIPS).

Kandidati su, ovisno o poziciji na koju se prijavljuju, dužni dostaviti sljedeću dokumentaciju:

1. Za poziciju 1. radno mjesto doktora medicine u Službi porodične medicine:

* diplomu o završenom fakultetu,
* uvjerenje o položenom stručnom ispitu,
* odobrenje za samostalni rad – licenca,
* uvjerenje poslodavca o radnom iskustvu na istim ili sličnim poslovima nakon položenog stručnog ispita,
* potvrdu o poznavanju rada na računaru,
* uvjerenje o završenoj posebnoj edukaciji iz porodične medicine (ukoliko posjeduju) ili dokaz da pohađaju edukaciju.

1. Za pozicije 2. i 3. radno mjesto doktora medicine u Službi hitne medicinske pomoći:

* diplomu o završenom fakultetu,
* uvjerenje o položenom stručnom ispitu,
* odobrenje za samostalni rad – licenca,
* uvjerenje poslodavca o radnom iskustvu na istim ili sličnim poslovima nakon položenog stručnog ispita,
* potvrdu o poznavanju rada na računaru,
* uvjerenje o završenoj posebnoj edukaciji iz hitne medicinske pomoći (ukoliko posjeduju).

1. Za poziciju 4. radno mjesto doktora medicine po Programu zapošljavanja kadrova u zdravstvenim ustanovama Tuzlanskog kantona :

* diplomu o završenom fakultetu,
* uvjerenje o položenom stručnom ispitu,
* odobrenje za samostalni rad – licenca,
* uvjerenje da se kandidat nalazi na evidenciji kao nezaposleno lice izdato od Službe za zapošljavanje Tuzlanskog kantona.

1. Za poziciju 5. radno mjesto stručnog saradnika za opće, pravne i kadrovske poslove:

* diplomu o završenom pravnom fakultetu,
* uvjerenje o položenom stručnom ispitu, odnosno pravosudnom ispitu,
* uvjerenje poslodavca o radnom iskustvu na istim ili sličnim poslovima,
* potvrdu o poznavanju rada na računaru,
* certifikat iz oblasti rada i radnih odnosa ( ukoliko posjeduju).

1. Za pozicije 6. i 7. radno mjesto radnika na održavanju čistoće radnih prostorija:

* svjedočanstvo o završenoj osnovnoj školi,
* uvjerenje poslodavca o radnom iskustvu na istim ili sličnim poslovima,
* fotokopiju vozačke dozvole (ukoliko posjeduju).

Sva dokumentacija koju kandidati dostavljaju uz prijavu mora biti u originalu ili ovjerenoj fotokopiji. Dom zdravlja Čelić nije u obavezi vraćati dokumentaciju koja se prilaže uz prijavu.

Kandidati koji ostvaruju pravo po osnovu Zakona o dopunskim pravima boraca i članova njihovih porodica i Pravilnika o jedinstvenim kriterijima i pravilima za zapošljavanje branilaca i članova njhiovih porodica u institucijama TK, da bi bili bodovani i po tom osnovu dužni su dostaviti i dokaz o ispunjavanju uslova iz navedenog Zakona i Pravilnika.

Prijave sa svim traženim dokumentima se dostavljaju u zatvorenoj koverti, lično na protokol Javne zdravstvene ustanove Dom zdravlja Čelić ili preporučeno putem pošte na adresu:

**Javna zdravstvena ustanova Dom zdravlja Čelić**

**Komisija za izbor kandidata za prijem u radni odnos**

**Ul. Šadić Zlatana Zlaje broj 41, 75246 Čelić**

sa naznakom: **"Prijava na Konkurs za prijem u radni odnos - NE OTVARAJ“**

Konkurs ostaje otvoren osam dana od dana objavljivanja u dnevnom listu „Oslobođenje“ i na Oglasnoj ploči i/ili web stranici Ustanove.

Sa prijavljenim kandidatima koji su blagovremeno podnijeli svu potrebnu dokumentaciju i za koje se nakon pregleda i analize dostavljene dokumentacije utvrdi da u potpunosti ispunjavaju uslove iz Konkursa, Komisija za izbor kandidata za prijem u radni odnos će:

* za pozicije 1., 2., 3., 4. i 5. provesti održavanje pismenog i usmenog ispita, a u zavisnosti od potrebe i praktični ispit radi dodatne provjere znanja,
* za pozicije 6. i 7. provesti održavanje usmenog ispita.

Neuredne, nepotpune i neblagovremene prijave neće se uzeti u razmatranje i bit će odbačene zaključkom.

Konačnu odluku o prijemu u radni odnos donosi Direktor Ustanove.

Kandidati koji budu izabrani, prije prijema u radni odnos, odnosno potpisivanja ugovora o radu, dužni su dostaviti:

* ljekarsko uvjerenje o zdravstvenoj sposobnosti za radno mjesto na koje se prijavljuju,
* uvjerenje o nevođenju krivičnog postupka,
* uvjerenje o nekažnjavanju.

Dokumentacija koju su kandidati dužni dostaviti prije prijema u radni odnos, odnosno potpisivanja ugovora o radu, mora biti u originalu ili ovjerenoj fotokopiji i ne smije biti starija od tri mjeseca.